Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, emakumeek Nafarroako lan-merkatua uzten dutela-eta Nafarroako Berdintasunerako Institutua hartzen ari den kontziliazio-neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilari Javier Remírez Apesteguía jaunak Osoko Bilkuran ahoz erantzun dezan:

Prentsan argitaratutako datuei esker jakin ahal izan dugu abuztuan 10.000 emakume baino gehiagok utzi dutela, pandemia hasi zenez geroztik, Nafarroako lan-merkatua. Egoera kezkagarri hori ikusirik, hau da galdera:

Nafarroako Berdintasunerako Institutua zer ari da egiten egoera hori arintzeko kontziliazio-neurriei dagokienez?

Iruñean, 2020ko abuztuaren 10ean

Foru parlamentaria: Patricia Perales Hurtado.